नई दिल्ली: पूर्व प्रधानमंत्री अटल बिहारी वाजपेयी का पार्थिव शरीर बीजेपी मुख्यालय से स्मृति स्थल पहुंच चुका है. अब थोड़ी देर में उनका अंतिम संस्कार किया जाएगा. बीजेपी ऑफिस से स्मृति स्थल के बीच करीब छह किलोमीटर की यात्रा में हजारों लोग शामिल हुए. प्रधानमंत्री नरेंद्र मोदी, बीजेपी अध्यक्ष अमित शाह समेत कई राज्यों के मुख्यमंत्री शामिल हुए. दिल्ली पुलिस ने इसके लिए खास तैयारी की. अंतिम यात्रा के दौरान भीड़ ‘अटल अमर रहे’ के नारे लगा रही थी.